[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 18.1.2008

COM(2008) 15 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υποβληθείσα από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟΝ ΓΕΝΙΚΟ ΠΡΟΫΠΟΛΟΓΙΣΜΟ 2008

ΚΑΤΑΣΤΑΣΗ ΔΑΠΑΝΩΝ ΑΝΑ ΤΜΗΜΑΤμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006[2] του Συμβουλίου, και ιδίως το άρθρο 37,

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο διορθωτικού προϋπολογισμού αριθ. 1 στον προϋπολογισμό του 2008 για τους λόγους που αναφέρονται στην αιτιολογική έκθεση.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Η κινητοποίηση του Ταμείου Αλληλεγγύης της ΕΕ 4

2.1. Ηνωμένο Βασίλειο: πλημμύρες Ιουνίου/Ιουλίου 2007 5

2.2. Χρηματοδότηση 6

3. Εκτελεστικοί οργανισμοί στον τομέα της έρευνας 6

3.1. Εκτελεστικός Οργανισμός του Ευρωπαϊκού Συμβουλίου Έρευνας (ΕΟΕΣΕ) 8

3.2. Εκτελεστικός Οργανισμός Έρευνας (ΕΟΕ) 8

4. Τροποποίηση του πίνακα προσωπικού του οργανισμού FRONTEX 10

5. Πρόγραμμα Galileo – Διοικητική διαχείριση 10

6. Έκτακτες δαπάνες σε περίπτωση κρίσης 11

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 12

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στα αγγλικά της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

1. Εισαγωγή

Το προσχέδιο διορθωτικού προϋπολογισμού (ΠΣΔΠ) αριθ. 1 για το οικονομικό έτος 2008 περιλαμβάνει τα ακόλουθα στοιχεία:

- την κινητοποίηση του Ταμείου Αλληλεγγύης της Ευρωπαϊκής Ένωσης για ποσό ύψους 162,4 εκατ. ευρώ σε πιστώσεις αναλήψεως υποχρεώσεων και σε πιστώσεις πληρωμών με αντικείμενο τη σοβαρή καταιγίδα που έπληξε το Ηνωμένο Βασίλειο τον Ιούνιο και τον Ιούλιο του 2007.

- τη δημιουργία της απαιτούμενης δημοσιονομικής δομής για τον Εκτελεστικό Οργανισμό Έρευνας (ΕΟΕ) και τον Εκτελεστικό Οργανισμό του Ευρωπαϊκού Συμβουλίου Έρευνας (ΕΟΕΣΕ).

- την τροποποίηση του πίνακα προσωπικού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης (FRONTEX).

- τη δημιουργία της θέσης του προϋπολογισμού 06 01 04 12 Πρόγραμμα Galileo – Δαπάνες διοικητικής διαχείρισης, όπως προβλέπεται στην αναθεωρημένη πρόταση της Επιτροπής COM(2007)535.

- τη δημιουργία του άρθρου του προϋπολογισμού 27 01 11 Έκτακτες δαπάνες σε περίπτωση κρίσης, για να καταστεί δυνατή η χρηματοδότηση έκτακτων δαπανών που συνδέονται με δεδηλωμένη κρίση. Στη γραμμή εγγράφεται η ένδειξη "p.m.".

Μόνο η κινητοποίηση του Ταμείου Αλληλεγγύης της Ευρωπαϊκής Ένωσης θα έχει σαφή επίδραση στον προϋπολογισμό.

2. Η κινητοποίηση του Ταμείου Αλληλεγγύης της ΕΕ

Τον Ιούνιο του 2007, μετά από πολλαπλά διαδοχικά κύματα εξαιρετικά έντονων βροχοπτώσεων, σοβαρές πλημμύρες έπληξαν διάφορες περιοχές του Ηνωμένου Βασιλείου προκαλώντας σημαντικές ζημίες. Εντός της προθεσμίας των δέκα εβδομάδων που προβλέπει το άρθρο 4 του κανονισμού (ΕΚ) αριθ. 2012/2002[3] του Συμβουλίου, το Ηνωμένο Βασίλειο υπέβαλε αίτηση για τη χορήγηση χρηματοδοτικής ενίσχυσης από το Ταμείο Αλληλεγγύης της ΕΕ μετά τις πλημμύρες.

Οι υπηρεσίες της Επιτροπής εξέτασαν διεξοδικά την αίτηση σύμφωνα με τον κανονισμό (ΕΚ) αριθ. 2012/2002 του Συμβουλίου και ειδικότερα σύμφωνα με τα άρθρα 2, 3 και 4 του εν λόγω κανονισμού. Η ανακοίνωση προς την Επιτροπή σχετικά με την αίτηση κινητοποίησης του Ταμείου Αλληλεγγύης της Ευρωπαϊκής Ένωσης που υπέβαλε το Ηνωμένο Βασίλειο (πλημμύρες 2007) εγκρίθηκε στις 10 Δεκεμβρίου 2007 (C/2007/6038).

Τα σημαντικότερα στοιχεία της εκτίμησης συνοψίζονται ως εξής:

2.1. Ηνωμένο Βασίλειο: πλημμύρες Ιουνίου/Ιουλίου 2007

Η αίτηση υποβλήθηκε στην Επιτροπή στις 20 Αυγούστου 2007, εντός της προθεσμίας των 10 εβδομάδων από τη στιγμή που καταγράφηκε η πρώτη ζημία στις 12 Ιουνίου 2007. Μετά από σχετικό αίτημα των υπηρεσιών της Επιτροπής, οι αρχές του Η.Β. χορήγησαν συμπληρωματικές πληροφορίες, οι οποίες παραλήφθηκαν στις 26 Οκτωβρίου 2007.

Μολονότι οι πλημμύρες συνέβηκαν σε διάφορες περιοχές του Η.Β. (Αγγλία, Βόρειο Ιρλανδία και Ουαλία) κατά τη διάρκεια διαφόρων εβδομάδων, τα συμβάντα αυτά μπορούν να θεωρηθούν ως μια καταστροφή κατά την έννοια του κανονισμού για την ίδρυση του Ταμείου Αλληλεγγύης καθώς προκλήθηκαν από δυσμενείς μετεωρολογικές συνθήκες στο Ηνωμένο Βασίλειο κατά τη διάρκεια του καλοκαιριού 2007, με διαδοχικά κύματα υπερβολικά μεγάλου αριθμού βροχοπτώσεων τα οποία προκάλεσαν κορεσμό των εδαφών και, κατά συνέπεια, σοβαρές πλημμύρες.

Η προέλευση της καταστροφής είναι φυσική. Οι αρχές του Η.Β. εκτίμησαν τις συνολικές άμεσες ζημίες σε 4.612 εκατ. ευρώ πράγμα το οποίο είναι το τρίτο υψηλότερο ποσό ζημίας που προκλήθηκε από καταστροφή από την ίδρυση του Ταμείου Αλληλεγγύης το 2002. Δεδομένου ότι το ποσό αυτό υπερβαίνει το κατώτατο όριο των 3.267 εκατ. ευρώ που εφαρμόζεται στο Η.Β. για την κινητοποίηση του Ταμείου Αλληλεγγύης (δηλαδή 3 δισεκατ. ευρώ σε τιμές 2000), η καταστροφή μπορεί να χαρακτηριστεί "μείζων φυσική καταστροφή" και, συνεπώς, εμπίπτει στο κύριο πεδίο εφαρμογής του κανονισμού (ΕΚ) αριθ. 2012/2002. Οι συνολικές άμεσες ζημίες αποτελούν τη βάση υπολογισμού του ποσού της χρηματοδοτικής συνδρομής. Η χρηματοδοτική συνδρομή μπορεί να χρησιμοποιηθεί μόνο για επείγουσες ενέργειες πρώτης ανάγκης σύμφωνα με τον ορισμό του άρθρου 3 του κανονισμού.

Οι αρχές του Η.Β. ανέφεραν πολύ σοβαρές ζημίες στο επίπεδο της στέγασης (πάνω από 2 δισεκατ. ευρώ), στο επίπεδο των επιχειρήσεων (πάνω από 1 δισεκατ. ευρώ) και στο επίπεδο της γεωργίας (πάνω από 700 εκατ. ευρώ). Επίσης, έργα υποδομής υπέστηκαν σοβαρές ζημίες, ιδιαίτερα στον τομέα της υδροδότησης/απορροής λυμάτων, των μεταφορών και της εκπαίδευσης. Η αξιοπιστία των εκτιμήσεων των ζημιών που υπέβαλαν οι βρετανικές αρχές επιβεβαιώθηκε από δειγματοληπτική έρευνα που διενεργήθηκε από το Κοινό Κέντρο Ερευνών το οποίο χρησιμοποίησε μεταξύ άλλων δεδομένα δορυφορικών εικόνων.

Το κόστος των επειγουσών ενεργειών πρώτης ανάγκης που είναι επιλέξιμες βάσει του άρθρου 3 παράγραφος 2 του κανονισμού (ΕΚ) αριθ. 2012/2002 εκτιμήθηκε από τις βρετανικές αρχές σε 356,7 εκατ. ευρώ και κατανεμήθηκε ανά κατηγορία ενεργειών. Βάσει των στοιχείων που υπέβαλαν οι βρετανικές αρχές, καθίσταται προφανές ότι το πραγματικό κόστος των επιλέξιμων ενεργειών υπερβαίνει κατά πολύ το ποσό της ενδεχόμενης επιχορήγησης από το Ταμείο Αλληλεγγύης. Το είδος των ενεργειών που πρόκειται πραγματικά να χρηματοδοτηθούν από το Ταμείο θα προσδιοριστεί σαφώς στη συμφωνία εφαρμογής.

Οι βρετανικές αρχές ανακοίνωσαν ότι, στις ενισχυόμενες περιοχές, προτίθενται να χρησιμοποιήσουν επίσης χρηματοδότηση από τα προγράμματα των διαρθρωτικών ταμείων της περιόδου 2000-2006 για σκοπούς σχετικούς με τις πλημμύρες.

Οι βρετανικές αρχές επιβεβαίωσαν ότι οι προαναφερθείσες επιλέξιμες ενέργειες δεν καλύπτονται από ασφαλιστικό φορέα.

Συνεπώς, για τους παραπάνω λόγους, προτείνεται να γίνει δεκτή η αίτηση που υπέβαλε το Ηνωμένο Βασίλειο σχετικά με τις πλημμύρες του Ιουνίου και του Ιουλίου 2007 με το χαρακτηρισμό της "μείζονος καταστροφής" και να προταθεί η κινητοποίηση του Ταμείου Αλληλεγγύης.

2.2. Χρηματοδότηση

Ο συνολικός ετήσιος προϋπολογισμός του Ταμείου Αλληλεγγύης ανέρχεται σε 1 δισεκατ. ευρώ. Το 2008, δεν έχουν ακόμα διατεθεί ποσά για προγενέστερες ενέργειες, με αποτέλεσμα να παραμένει διαθέσιμο το συνολικό ποσό του ενός δισεκατ. ευρώ.

Δεδομένου ότι η κύρια αιτιολογία για τη δημιουργία του Ταμείου είναι η αλληλεγγύη, η Επιτροπή θεωρεί ότι η συνδρομή εκ μέρους του Ταμείου πρέπει να είναι σταδιακή. Αυτό σημαίνει ότι, σύμφωνα με την μέχρι τώρα πρακτική, το μέρος των ζημιών που υπερβαίνει το κατώτατο όριο παρέμβασης (0,6% του ΑΕΕ ή 3 δισεκατ. ευρώ σε τιμές 2002, ανάλογα με το ποιο είναι το χαμηλότερο ποσό) θα πρέπει να οδηγεί σε μεγαλύτερη ένταση ενίσχυσης σε σχέση με τις ζημίες που φθάνουν μέχρι το κατώτατο όριο. Οι συντελεστές που εφαρμοζόταν στο παρελθόν για τον υπολογισμό των επιχορηγήσεων για μείζονες καταστροφές ήταν 2,5% επί της συνολικής άμεσης ζημίας μέχρι το κατώτατο όριο, και 6% επί της συνολικής ζημίας πάνω από το όριο αυτό. Στην παρούσα περίπτωση προτείνεται η εφαρμογή των ίδιων συντελεστών.

Η προτεινόμενη χρηματοδότηση από την Επιτροπή βάσει του Ταμείου Αλληλεγγύης στηρίζεται στις πληροφορίες που διαβίβασαν οι αιτούσες χώρες και έχει ως εξής:

(ευρώ) |

Άμεση ζημία | Κατώτατο όριο | Ποσό βάσει του 2,5% | Ποσό βάσει του 6% | Συνολικό ποσό προτεινόμενης ενίσχυσης |

Πλημμύρες Ιουνίου/Ιουλίου 2007 στο Η.Β. | 4 612 000 000 | 3 266 629 000 | 81 665 725 | 80 722 260 | 162 387 985 |

Σύνολο | 162 387 985 |

Από τη στιγμή που θα καταβληθεί το ποσό της αποζημίωσης, τουλάχιστον το 25% των πόρων του Ταμείου Αλληλεγγύης της Ευρωπαϊκής Ένωσης θα παραμείνει διαθέσιμο για την κάλυψη ενδεχόμενων αναγκών κατά το τελευταίο τρίμηνο του έτους, σύμφωνα με το άρθρο 4 παράγραφος 2 του κανονισμού (ΕΚ) 2012/2002.

3. Εκτελεστικοί οργανισμοί στον τομέα της έρευνας

Σύμφωνα με το άρθρο 166 της συνθήκης ΕΚ, το Ευρωπαϊκό Κοινοβούλιο και το Συμβούλιο ενέκριναν, με την απόφαση αριθ. 1982/2006/ΕΚ της 18ης Δεκεμβρίου 2006, το έβδομο πρόγραμμα-πλαίσιο δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (2007-2013) – δηλαδή, το πρόγραμμα-πλαίσιο. Στη συνέχεια, το Συμβούλιο ενέκρινε, στις 19 Δεκεμβρίου 2006, τα ειδικά προγράμματα «Ικανότητες», «Συνεργασία», «Ιδέες» και «Άνθρωποι» με σκοπό την έρευνα, την τεχνολογική ανάπτυξη και τη επίδειξη – δηλαδή, τα ειδικά προγράμματα.

Το πρόγραμμα-πλαίσιο προβλέπει τη θέσπιση του Ευρωπαϊκού Συμβουλίου Έρευνας (ΕΣΕ) ως μέσου για την εφαρμογή του ειδικού προγράμματος «Ιδέες». Η Επιτροπή, με την απόφασή της 2007/134/ΕΚ της 2ας Φεβρουαρίου 2007, θέσπισε το Ευρωπαϊκό Συμβούλιο Έρευνας και το επιστημονικό του συμβούλιο και ανακοίνωσε τη δημιουργία ειδικής εκτελεστικής δομής με τη μορφή εκτελεστικού οργανισμού. Μετά από διαβούλευση με την κανονιστική επιτροπή για τους εκτελεστικούς οργανισμούς και την ενημέρωση της αρμόδιας για τον προϋπολογισμό αρχής, η Επιτροπή εξέδωσε, στις 14 Δεκεμβρίου 2007, την απόφαση C/2007/6268 για τη δημιουργία του «Εκτελεστικού Οργανισμού του Ευρωπαϊκού Συμβουλίου Έρευνας» για τη διαχείριση του ειδικού κοινοτικού προγράμματος «Ιδέες» στον τομέα της έρευνας αιχμής κατ'εφαρμογή του κανονισμού (ΕΚ) αριθ. 58/2003 του Συμβουλίου.

Στις προτάσεις της σχετικά με τα προγράμματα-πλαίσια, η Επιτροπή ανακοίνωσε επίσης ότι έχει την πρόθεση να αναθέσει σε «εξωτερικούς φορείς, υπό την ευθύνη της, καθήκοντα τα οποία δημιουργούν μεγάλο αριθμό μικρών δραστηριοτήτων. Ένας εκτελεστικός οργανισμός θα αναλάβει, κυρίως, τη διαχείριση των δράσεων «Marie Curie», την στήριξη των ΜΜΕ, καθώς και διοικητικά καθήκοντα που αφορούν άλλα ερευνητικά έργα, συμπεριλαμβανομένων των έργων ερευνητικής συνεργασίας».

Η ένατη συνεδρίαση της κανονιστικής επιτροπής για τους εκτελεστικούς οργανισμούς έλαβε χώρα στις 14 Νοεμβρίου. Η επιτροπή αυτή εξέδωσε ευνοϊκή γνώμη για τα σχέδια αποφάσεων της Επιτροπής για την ίδρυση του «Εκτελεστικού Οργανισμού Έρευνας» για τη διαχείριση ορισμένων τομέων των ειδικών κοινοτικών προγραμμάτων «Άνθρωποι», «Ικανότητες» και «Συνεργασία» στον τομέα της έρευνας, και για την ίδρυση του «Εκτελεστικού Οργανισμού του Ευρωπαϊκού Συμβουλίου Έρευνας» για τη διαχείριση του ειδικού κοινοτικού προγράμματος «Ιδέες» στον τομέα της έρευνας αιχμής κατ'εφαρμογή του κανονισμού (ΕΚ) αριθ. 58/2003 του Συμβουλίου.

Η Επιτροπή Προϋπολογισμών του Ευρωπαϊκού Κοινοβουλίου ενημερώθηκε για τα αποτελέσματα της συνεδρίασης και εξέδωσε ευνοϊκή γνώμη κατά τη συνεδρίαση που πραγματοποιήθηκε στις 27 Νοεμβρίου 2007.

Στις 14 Δεκεμβρίου 2007, η Επιτροπή εξέδωσε την απόφαση C/2007/6262 σχετικά με την ίδρυση του «Εκτελεστικού Οργανισμού Έρευνας» για τη διαχείριση ορισμένων τομέων των ειδικών κοινοτικών προγραμμάτων «Άνθρωποι», «Ικανότητες» και «Συνεργασία» στο πλαίσιο της έρευνας, κατ’ εφαρμογή του κανονισμού αριθ. 58/2003 του Συμβουλίου.

Η παρούσα πρόταση αφορά τη δημιουργία των γραμμών του προϋπολογισμού που αντιστοιχούν στην επιχορήγηση αυτών των δύο οργανισμών:

08 01 04 30 Εκτελεστικός Οργανισμός του Ευρωπαϊκού Συμβουλίου Έρευνας

08 01 04 31 Εκτελεστικός Οργανισμός Έρευνας

Στο πλαίσιο της δημιουργίας αυτών των δύο γραμμών του προϋπολογισμού δεν απαιτούνται συμπληρωματικές πιστώσεις. Οι πιστώσεις θα αφαιρεθούν από τις γραμμές του προϋπολογισμού που αντιστοιχούν στις δαπάνες στήριξης των αντίστοιχων τομέων πολιτικής:

02 01 05 Δαπάνες στήριξης των ερευνητικών δραστηριοτήτων του τομέα πολιτικής «Επιχειρήσεις»

06 01 05 Δαπάνες στήριξης για τις ερευνητικές δραστηριότητες του τομέα πολιτικής «Ενέργεια και μεταφορές»

08 01 05 Δαπάνες στήριξης των ενεργειών του τομέα πολιτικής «Έρευνα»

09 01 05 Δαπάνες στήριξης για τις ερευνητικές δραστηριότητες του τομέα πολιτικής «Κοινωνία της πληροφορίας και μέσα επικοινωνίας»

Οι οικονομίες που προκύπτουν από τη δημιουργία αυτών των οργανισμών θα χρησιμεύσουν για την αύξηση των επιχειρησιακών πιστώσεων για τους τομείς των αντίστοιχων προγραμμάτων. Το 2008, αυτό θα οδηγήσει σε αύξηση των επιχειρησιακών πιστώσεων για τους ακόλουθους τομείς:

02 04 01 01 Διαστημική έρευνα

02 04 01 02 Έρευνα στον τομέα της ασφάλειας

08 10 01 Ιδέες

3.1. Εκτελεστικός Οργανισμός του Ευρωπαϊκού Συμβουλίου Έρευνας (ΕΟΕΣΕ)

Για το 2008, προτείνεται χορήγηση 19.994.000 ευρώ σε πιστώσεις αναλήψεως υποχρεώσεων και σε πιστώσεις πληρωμών στη γραμμή 08 01 04 30. Το ποσό αυτό θα αφαιρεθεί από τη γραμμή του προϋπολογισμού 08 01 05. Αναλυτικά η κατάσταση έχει ως εξής:

Γραμμή | Περιγραφή | Ποσό (σε ευρώ) | Παρατηρήσεις |

08 01 05 01 | Δαπάνες σχετικές με το ερευνητικό προσωπικό | 1 591 000 | 20 υπάλληλοι αποσπασμένοι από την Επιτροπή |

08 01 05 03 | Άλλες δαπάνες διαχείρισης για την έρευνα | 18 403 000 | Δαπάνες λοιπού προσωπικού, διοικητικών υποδομών και διαχείρισης του ΕΟΕΣΕ που αντιστοιχούν σε καθήκοντα σχετικά με το ειδικό πρόγραμμα «Ιδέες» |

Σύνολο | 19 994 000 |

Οι υπολογισμοί βασίζονται στις δαπάνες προσωπικού για το 2007 με ετήσια τιμαριθμική αναπροσαρμογή 2%. Το μοναδιαίο κόστος για το 2007 έχει ως εξής: έκτακτοι υπάλληλοι: 0,117 εκατ. ευρώ, προσωπικό επί συμβάσει: 0,063 εκατ. ευρώ, αποσπασμένοι εθνικοί εμπειρογνώμονες: 0,068 εκατ. ευρώ. Οι δαπάνες για το 2008 βασίζονται στη μέση παρουσία του προσωπικού του ΕΟΕΣΕ για περίοδο οκτώ μηνών.

Η μεταφορά καθηκόντων στον ΕΟΕΣΕ αναμένεται να οδηγήσει σε οικονομία της τάξεως των 84.085.000 ευρώ κατά την περίοδο 2008-2013. Για το 2008 προτείνεται αύξηση των επιχειρησιακών πιστώσεων στη γραμμή 08 10 01 – «Ιδέες» κατά 3.619.000 ευρώ και μείωση της γραμμής 08 01 05 - Δαπάνες στήριξης των ενεργειών του τομέα πολιτικής «Έρευνα» κατά 3.619.000 ευρώ:

Γραμμή | Περιγραφή | Ποσό (σε ευρώ) |

08 10 01 | Ιδέες | 3 619 000 |

08 01 05 | Δαπάνες στήριξης των ενεργειών του τομέα πολιτικής «Έρευνα» | -3 619 000 |

3.2. Εκτελεστικός Οργανισμός Έρευνας (ΕΟΕ)

Για το 2008, προτείνεται χορήγηση 14.601.000 ευρώ σε πιστώσεις αναλήψεως υποχρεώσεων και σε πιστώσεις πληρωμών στη γραμμή 08 01 04 31. Το ποσό αυτό θα αφαιρεθεί από τις γραμμές του προϋπολογισμού 02 01 05, 06 01 05, 08 01 05 και 09 01 05. Αναλυτικά η κατάσταση έχει ως εξής:

Γραμμή | Περιγραφή | Ποσό (σε ευρώ) | Παρατηρήσεις |

02 01 05 01 | Δαπάνες σχετικές με το ερευνητικό προσωπικό | 60 000 | 1 υπάλληλος αποσπασμένος από την Επιτροπή |

02 01 05 03 | Άλλες δαπάνες διαχείρισης για την έρευνα | 1 809 000 | Δαπάνες λοιπού προσωπικού, διοικητικών υποδομών και διαχείρισης του ΕΟΕ που αντιστοιχούν σε καθήκοντα σχετικά με τον τομέα πολιτικής «Επιχειρήσεις» του ειδικού προγράμματος «Συνεργασία» |

06 01 05 03 | Άλλες δαπάνες διαχείρισης για την έρευνα | 256 000 | Δαπάνες λοιπού προσωπικού, διοικητικών υποδομών και διαχείρισης του ΕΟΕ που αντιστοιχούν σε καθήκοντα σχετικά με τον τομέα πολιτικής «Ενέργεια και μεταφορές» του ειδικού προγράμματος «Συνεργασία» |

08 01 05 01 | Δαπάνες σχετικές με το ερευνητικό προσωπικό | 715 000 | 12 υπάλληλοι αποσπασμένοι από την Επιτροπή |

08 01 05 02 | Εξωτερικό ερευνητικό προσωπικό | 64 000 | Πιστώσεις που αντιστοιχούν σε συμβάσεις 2 υπαλλήλων επί συμβάσει οι οποίες καταργήθηκαν μετά τη μεταφορά καθηκόντων στον ΕΟΕ |

08 01 05 03 | Άλλες δαπάνες διαχείρισης για την έρευνα | 10 771 000 | Δαπάνες λοιπού προσωπικού, διοικητικών υποδομών και διαχείρισης του ΕΟΕ που αντιστοιχούν σε καθήκοντα σχετικά με τον τομέα πολιτικής «Έρευνα» των ειδικών προγραμμάτων «Ικανότητες», «Συνεργασία» και «Άνθρωποι» |

09 01 05 03 | Άλλες δαπάνες διαχείρισης για την έρευνα | 926 000 | Δαπάνες λοιπού προσωπικού, διοικητικών υποδομών και διαχείρισης του ΕΟΕ που αντιστοιχούν σε καθήκοντα σχετικά με τον τομέα πολιτικής «Κοινωνία της πληροφορίας και μέσα επικοινωνίας» των ειδικών προγραμμάτων «Συνεργασία» και «Ικανότητες» |

Σύνολο | 14 601 000 |

Οι υπολογισμοί βασίζονται στις δαπάνες προσωπικού για το 2007 με ετήσια τιμαριθμική αναπροσαρμογή 2%. Το μοναδιαίο κόστος για το 2007 έχει ως εξής: έκτακτοι υπάλληλοι: 0,117 εκατ. ευρώ, προσωπικό επί συμβάσει: 0,063 εκατ. ευρώ, αποσπασμένοι εθνικοί εμπειρογνώμονες: 0,068 εκατ. ευρώ. Οι δαπάνες του 2008 βασίζονται στη μέση παρουσία του προσωπικού του ΕΟΕ για περίοδο έξι μηνών.

Η μεταφορά καθηκόντων στον ΕΟΕ αναμένεται να οδηγήσει σε οικονομία της τάξεως των 76.571.000 ευρώ κατά την περίοδο 2008-2013. Για το 2008 προτείνεται αύξηση των επιχειρησιακών πιστώσεων στη γραμμή 02 04 01 01 – «Διαστημική έρευνα» κατά 3.672.000 ευρώ και στη γραμμή 02 04 01 02 – «Έρευνα στον τομέα της ασφάλειας» κατά 3.327.000 ευρώ και μείωση της γραμμής 02 01 05 - Δαπάνες στήριξης των ερευνητικών δραστηριοτήτων του τομέα πολιτικής «Επιχειρήσεις» κατά 6.999.000 ευρώ:

Γραμμή | Περιγραφή | Ποσό (σε ευρώ) |

02 04 01 01 | Διαστημική έρευνα | 3 672 000 |

02 04 01 02 | Έρευνα στον τομέα της ασφάλειας | 3 327 000 |

02 01 05 01 | Δαπάνες σχετικές με το ερευνητικό προσωπικό | -3 340 000 |

02 01 05 02 | Εξωτερικό ερευνητικό προσωπικό | -1 700 000 |

02 01 05 03 | Άλλες δαπάνες διαχείρισης για την έρευνα | -1 959 000 |

4. Τροποποίηση του πίνακα προσωπικού του οργανισμού FRONTEX

Για το 2008, η αρμόδια για τον προϋπολογισμό αρχή χορήγησε συμπληρωματικό ποσό 30 εκατ. ευρώ για τον Ευρωπαϊκό Οργανισμό για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης (FRONTEX) (2,8 εκατ. ευρώ για τις διοικητικές δαπάνες και 27,2 εκατ. ευρώ για τις επιχειρησιακές δαπάνες). Αυτό αντιπροσωπεύει αύξηση κατά 79% σε σύγκριση με το προσχέδιο προϋπολογισμού 2008 της Επιτροπής.

Κατά συνέπεια, ο FRONTEX κατήρτισε αναθεωρημένο πρόγραμμα εργασίας 2008, το οποίο διαβιβάστηκε στο διοικητικό συμβούλιο στις 12 Νοεμβρίου 2007. Οι συμπληρωματικές πιστώσεις συνεπάγονται σημαντική αύξηση του φόρτου εργασίας του οργανισμού. Το παρόν προσωπικό θεωρείται ανεπαρκές για την αντιμετώπιση της αύξησης και της επέκτασης των επιχειρησιακών δραστηριοτήτων. Για τον λόγο αυτό, πρέπει να τροποποιηθεί ο πίνακας προσωπικού του 2008, ώστε να δοθεί η δυνατότητα στον FRONTEX να εκτελέσει με κατάλληλο τρόπο το πρόγραμμα εργασίας του.

Για τους λόγους αυτούς, προτείνεται να αυξηθεί ο πίνακας προσωπικού 2008 από 69 σε 94 θέσεις, με βάση τις αποφάσεις του διοικητικού συμβουλίου του FRONTEX της 20ης Σεπτεμβρίου (-1 AD9, +1 AD8) και της 7ης Νοεμβρίου 2007 (+25 θέσεις). Το επιπλέον προσωπικό θα διατεθεί κυρίως για επιχειρησιακά καθήκοντα (17 θέσεις). Οι προτεινόμενες τροποποιήσεις δεν απαιτούν καμία συμπληρωματική δαπάνη, δεδομένου ότι οι αντίστοιχες συμπληρωματικές διοικητικές πιστώσεις έχουν ήδη εγκριθεί στον προϋπολογισμό του 2008.

5. Πρόγραμμα Galileo – Διοικητική διαχείριση

Η τροποποιημένη πρόταση κανονισμού του Ευρωπαϊκού Κοινοβουλίου και του Συμβουλίου, για τη συνέχιση της εφαρμογής των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) (COM(2007)535 τελικό) προβλέπει τη δημιουργία μιας νέας γραμμής του προϋπολογισμού για τις δαπάνες διοικητικής διαχείρισης. Ωστόσο, η γραμμή αυτή δεν είχε περιληφθεί στο προσχέδιο προϋπολογισμού του 2008 και δεν είχε δημιουργηθεί κατά τη διάρκεια της διαδικασίας του προϋπολογισμού.

Για τον λόγο αυτόν προτείνεται να δημιουργηθεί η γραμμή του προϋπολογισμού 06 01 04 12: πρόγραμμα Galileo - δαπάνες διοικητικής διαχείρισης. Στη γραμμή αυτή θα διατεθούν 2 εκατ. ευρώ σε πιστώσεις αναλήψεως υποχρεώσεων και σε πιστώσεις πληρωμών, τα οποία θα αναληφθούν από την επιχειρησιακή γραμμή 06 02 10 πρόγραμμα Galileo.

Η Ευρωπαϊκή Επιτροπή, εξ ονόματος της ΕΕ ως κατόχου του συστήματος, έχει την ευθύνη να μεριμνά, κυρίως, για την υλοποίηση των πολιτικών και διεθνών δεσμεύσεων της ΕΕ, να προσδιορίζει και να εγκρίνει τις γενικές προδιαγραφές και απαιτήσεις για το σύστημα. Κατά τη διάρκεια του σταδίου ανάπτυξης, η Επιτροπή πρέπει να εφαρμόσει ενοποιημένο πρόγραμμα διαχείρισης των κινδύνων σε όλα τα επίπεδα του προγράμματος καθώς και διαρθρωτικά μέτρα για τον εντοπισμό, έλεγχο, περιορισμό και παρακολούθηση των κινδύνων.

Για τον σκοπό αυτό, η Επιτροπή πρέπει να συγκροτήσει τα κατάλληλα μέσα και να εξασφαλίσει ότι διαθέτει τους αναγκαίους πόρους, κυρίως από πλευράς των απαιτούμενων ενισχύσεων για την εκτέλεση αυτού του καθήκοντος. Κατά συνέπεια, η Ευρωπαϊκή Επιτροπή θα συμβουλεύεται εμπειρογνώμονες, επαγγελματίες υψηλού επιπέδου εξειδικευμένους σε τομείς όπως η διαχείριση έργων, η διαστημική τεχνολογία, τα οικονομικά, η εμπορική διάθεση των τεχνολογιών, οι οποίοι και θα παρεμβαίνουν ως ανεξάρτητοι αξιολογητές του προγράμματος.

6. Έκτακτες δαπάνες σε περίπτωση κρίσης

Η Επιτροπή κατήρτισε σχέδιο για τη συνέχιση των δραστηριοτήτων που αποσκοπεί στην εξασφάλιση της ομαλής λειτουργίας των υπηρεσιών της, σε περίπτωση σοβαρών διαταραχών. Πράγματι, καθιερώθηκαν διαδικασίες για τη διευκόλυνση και την επίσπευση της καταβολής έκτακτων δαπανών (και τη συνέχιση της είσπραξης πόρων), παράλληλα με την τήρηση των κανόνων που προβλέπονται στον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων καθώς και των κανόνων εφαρμογής του.

Ωστόσο, σε περίπτωση δαπανών συνδεόμενων με δεδηλωμένη κρίση, η Επιτροπή μπορεί να αναγκαστεί να χρηματοδοτήσει επειγόντως έκτακτες δαπάνες μη προβλεπόμενες στον τακτικό διοικητικό προϋπολογισμό της.

Για τον λόγο αυτό προτείνεται η δημιουργία ενιαίας ειδικής γραμμής 27 01 11 Έκτακτες δαπάνες σε περίπτωση κρίσης, στο τμήμα III του προϋπολογισμού, για την κάλυψη κάθε είδους διοικητικών δαπανών που δεν επιτρέπονται σε άλλο σημείο του προϋπολογισμού.

Δεδομένου ότι ο διοικητικός προϋπολογισμός της Επιτροπής καλύπτει ήδη σχεδόν όλα τα είδη δαπανών τα οποία μπορεί να απαιτηθούν κατά τη διάρκεια κρίσης, η νέα γραμμή θα περιορίζεται στις δαπάνες οι οποίες (i) πραγματοποιούνται κατά τη διάρκεια της κρίσης, (ii) οι οποίες δεν μπορούν να καταλογιστούν σε άλλες υπάρχουσες διοικητικές γραμμές, και (iii) των οποίων ο ακριβής χαρακτήρας πρέπει να ανακοινώνεται στην αρμόδια για τον προϋπολογισμό αρχή αμέσως μετά το πέρας της κρίσης.

Δεδομένου ότι οι δαπάνες αυτές αναμένεται να έχουν ελάχιστη επίδραση στον συνολικό διοικητικό προϋπολογισμό της Επιτροπής και ότι ο χαρακτήρας τους είναι υποθετικός, η Επιτροπή κρίνει ότι αρκεί η εγγραφή ενός "p.m" στην προτεινόμενη γραμμή.

Τα ποσά που θα αποδειχθούν απαραίτητα θα μεταφερθούν στη γραμμή αυτή από τη θέση του προϋπολογισμού του τίτλου «Προϋπολογισμός», γραμμή 27 01 02 19 «Άλλες δαπάνες διαχείρισης - Μη αποκεντρωμένη διαχείριση». Σε περίπτωση που τα απαιτούμενα ποσά υπερβαίνουν τις διαθέσιμες πιστώσεις στη θέση αυτή, η Επιτροπή υποβάλλει τις απαιτούμενες προτάσεις μεταφοράς στην αρμόδια για τον προϋπολογισμό αρχή.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | Προϋπολογισμός 2008 | ΠΣΔΠ 1/2008 | Προϋπολογισμός 2008 + ΔΠ 1/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ | | | | | | | | | | 1α. Ανταγωνιστικότητα για την ανάπτυξη και την απασχόληση |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1β. Συνοχή για την ανάπτυξη και την απασχόληση |46 889 000 000 | |46 877 941 445 |40 551 565 026 | | |46 877 941 445 |40 551 565 026 | | Σύνολο | 57 275 000 000 | |57 963 941 445 | 50 324 204 626 | | |57 963 941 445 | 50 324 204 626 | | Περιθώριο[4]

| | |-188 941 445 | | | |-188 941 445 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και άμεσες πληρωμές |46 217 000 000 | |40 876 490 000 |40 825 600 500 | | |40 876 490 000 |40 825 600 500 | | Σύνολο | 58 800 000 000 | |55 041 123 496 | 53 177 320 053 | | |55 041 123 496 | 53 177 320 053 | | Περιθώριο | | |3 758 876 504 | | | |3 758 876 504 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |728 034 000 |533 196 000 | | |728 034 000 |533 196 000 | |3β. Ιθαγένεια |615 000 000 | |614 843 000 |708 253 006 |162 387 985 |162 387 985 |777 230 985 |870 640 991 | | Σύνολο | 1 362 000 000 | |1 342 877 000 | 1 241 449 006 | 162 387 985 | 162 387 985 | 1 505 264 985 | 1 403 836 991 | | Περιθώριο[5]

| | |19 123 000 | | | |19 123 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ[6]

|7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Περιθώριο | | | -70 000 000 | | | | -70 000 000 | | | 5. ΔΙΟΙΚΗΣΗ[7]

|7 380 000 000 | |7 283 860 235 | 7 284 420 235 | | |7 283 860 235 | 7 284 420 235 | | Περιθώριο | | | 173 139 765 | | | | 173 139 765 | | | 6. ΑΝΤΙΣΤΑΘΜΙΣΕΙΣ | 207 000 000 | |206 636 292 | 206 636 292 | | |206 636 292 | 206 636 292 | | Περιθώριο | | | 363 708 | | | | 363 708 | | | ΣΥΝΟΛΟ | 132 026 000 000 | 129 681 000 000 | 129 149 656 468 | 120 346 758 612 | 162 387 985 | 162 387 985 | 129 312 044 453 | 120 509 146 597 | | Περιθώριο | | |3 692 561 532 | 9 650 459 388 | | |3 692 561 532 | 9 650 459 388 | |

[1] ΕΕ L 248 της 16.9.2002, σ. 1.

[2] ΕΕ L 390 της 30.12.2006, σ. 1.

[3] Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης (ΕΕ L 311 της 14.11.2002).

[4] Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) δεν περιλαμβάνεται στον υπολογισμό του περιθωρίου στο πλαίσιο του τομέα 1α.

[5] Το ποσό του Ταμείου Αλληλεγγύης της Ευρωπαϊκής Ένωσης (ΤΑΕΕ) εγγράφεται επιπλέον των αντίστοιχων τομέων, όπως προβλέπεται στη διοργανική συμφωνία της 17ης Μαΐου 2006 (ΕΕ C 139 της 14.6.2006).

[6] Το περιθώριο 2008 για τον τομέα 4 δεν λαμβάνει υπόψη τις πιστώσεις που συνδέονται με το αποθεματικό επείγουσας βοήθειας.

[7] Για τον υπολογισμό του περιθωρίου κάτω από το ανώτατο όριο για τον τομέα 5, λαμβάνεται υπόψη η υποσημείωση (1) του δημοσιονομικού πλαισίου για την περίοδο 2007-2013 για ποσό ύψους 77 εκατ. ευρώ για τις συνεισφορές του προσωπικού στο συνταξιοδοτικό σύστημα.